ΓΡΑΠΤΗ ΕΡΩΤΗΣΗ E-0611/96 υποβολή: Carmen Fraga Estιvez (PPE) προς την Επιτροπή (13 Μαρτίου 1996)

Θέμα: Eπιδοτήσεις του ΕΓΤΠΕ προς αποθήκες-ψυγεία

Η απόφαση της Επιτροπής 94/173/ΕΚ ((ΕΕ L 79 της 23.03.1994, σελ. 29. )) ορίζει ότι οι επιδοτήσεις του ΕΓΤΠΕ προς βιομηχανίες του τομέα τροφίμων, και συγκεκριμένα όσον αφορά τις αποθήκες-ψυγεία, πρέπει να σχετίζονται με τις επιχειρήσεις παραγωγής και επεξεργασίας, ήτοι περιορίζονται στις περιπτώσεις που οι αποθήκες-ψυγεία είναι απαραίτητες για τη διατήρηση της κύριας δραστηριότητας της επιχείρησης. Με την απόφαση αυτή αποκλείεται η δυνατότητα επιδότησης των αποθηκών-ψυγείων του δημοσίου.

Γι' αυτό καλούμε την Επιτροπή να μας εξηγήσει την έννοια αυτής της απόφασης και εάν δε θεωρεί ότι μπορεί να αποτελέσει διάκριση κατά την παροχή βοήθειας από το ΕΓΤΠΕ προς αποθήκες-ψυγεία ανάλογα με το εάν ανήκουν στον ιδιωτικό ή δημόσιο τομέα;

Απάντηση του κ. Fischler εξ ονόματος της Επιτροπής (22 Απριλίου 1996)

Η απόφαση 94/173/ΕΚ της 22ας Μαρτίου 1994 για την κατάρτιση κριτηρίων επιλογής που πρέπει να ληφθούν υπόψη για τις επενδύσεις όσον αφορά τη βελτίωση των συνθηκών μεταποίησης και εμπορίας των γεωργικών προϊόντων και προϊόντων δασοκομίας ((ΕΕ L 79 της 23.3.1994. )) καθόρισε τα κριτήρια αυτά σύμφωνα με τις κοινοτικές πολιτικές και τα κριτήρια αυτά εκφράζουν τους προσανατολισμούς της κοινής γεωργικής πολιτικής (ΚΓΠ).

Ένας από τους κύριους στόχους της μεταρρύθμισης της ΚΓΠ ήταν η μείωση της πλεονάζουσας παραγωγής ορισμένων τομέων οι οποίοι βάρυναν σημαντικά τον κοινοτικό προϋπολογισμό επί έτη. Ο στόχος αυτός, ο οποίος επιτεύχθηκε, οδήγησε στην εξάλειψη των αναγκών αποθεματοποίησης παρέμβασης.

Αυτό είχε ως συνέπεια τη διατήρηση του ακόλουθου κριτηρίου στην ανωτέρω απόφαση: «εξαιρούνται επενδύσεις που αφορούν τις ψυκτικές αποθήκες των κατεψυγμένων προϊόντων διάπλής ή ταχείας ψύξεως, εκτός εάν είναι αναγκαίες για την κανονική λειτουργία των εγκαταστάσεων μεταποίησης», κριτήριο το οποίο η Επιτροπή θεωρεί πλήρως προσαρμοσμένο στην σημερινή ΚΓΠ και στις λοιπές κοινοτικές πολιτικές.

Η θέση αυτή δεν είναι καινούργια: για πρώτη φορά το 1980, ανακοίνωση της Επιτροπής καθόριζε «κριτήρια επιλογής έργων προς χρηματοδότηση του αγρο-βιομηχανικού τομέα - έτος 1980» ((ΕΕ C 188 της 25.7.1980. )). Ήταν παρόμοια με τα ισχύοντα σήμερα (ιδίως σε ότι αφορά τις αποθήκες ψυγεία). Θα πρέπει να σημειωθεί, εξάλλου, ότι γιάυτού του τύπου αποθήκες, το κριτήριο επιλογής εφαρμόζετο ήδη προηγουμένως.

Η σημερινή πλεονάζουσα χωρητικότητα των αποθηκών-ψυγείων καθιστά αναγκαία τη διατήρηση του κριτηρίου αυτού. Η Επιτροπή δεν ενεθάρρυνε ποτέ τη δημιουργία ανεξάρτητων ψυκτικών εγκαταστάσεων. Οι ευνοϊκές οικονομικές συνθήκες στον τομέα υπήρξε αιτία της ανάπτυξής τους.

Όσον αφορά την πιθανότητα διακρίσεων, την οποία ανέφερε το Αξιότιμο Μέλος του Κοινοβουλίου, θα πρέπει να διακρίνουμε μεταξύ:

- μεταξύ των μεμονωμένων αποθηκών-ψυγείων που ανήκουν σε ιδιώτες επιχειρηματίες οι οποίοι προσφέρουν υπηρεσίες προς τρίτους, μεταξύ των οποίων και στη δημόσια διοίκηση (για την αποθεματοποίηση προϊόντων παρέμβασης). Η δημιουργία αυτών των αποθηκών δεν ενθαρρύνεται και επιπλέον, η χρηματοδότηση τους μέσω των δημόσιων πόρων απαγορεύεται ρητά. Ο αντίκτυπος του οφέλους των εκμεταλλεύσεων αυτών στον παραγωγό είναι μηδαμινός 7- ψυκτικών εγκαταστάσεων που αφορούν επιλεγμένα μέτρα, στο πλαίσιο της εταιρικής σχέσης μεταξύ του κράτους μέλους και της Επιτροπής, ως προτεραιότητες σε σχέση με την αναθεωρημένη ΚΓΠ και σε συνάφεια με τις λοιπές προγραμματισμένες διαρθρωτικές δράσεις με στόχο την επίτευξη μεγαλύτερης οικονομικής και κοινωνικής συνοχής.

Τα μέτρα αυτά συγκεκριμενοποιούνται με έργα τα οποία, εξ ορισμού, εντάσσονται στο πλαίσιο της αγροτικής βιομηχανίας, σε ομογενείς εγκαταστάσεις, για τις οποίες είναι απαραίτητες για την επεξεργασία μεταποιημένων προϊόντων, με βάση γεωργικά προϊόντα. Ανάμεσα στις εγκαταστάσεις αυτές βρίσκονται ψυκτικές εγκαταστάσεις απαραίτητες για την κανονική λειτουργία των προβλεπόμενων μονάδων μεταποίησης.

Επιχειρήσεις οι οποίες υλοποιούν έργα αυτής της μορφής, που εξασφαλίζουν επαρκή και διαρκή συμμετοχή των παραγωγών βασικών προϊόντων στα οικονομικά πλεονεκτήματα που προκύπτουν από τις επενδύσεις αυτές, όπως επιβάλλει το άρθρο 12 παράγραφος 1 του κανονισμού (ΕΟΚ) αριθ. 866/90 του Συμβουλίου της 29ης Μαρτίου 1990 για τη βελτίωση των συνθηκών μεταποίησης και εμπορίας των γεωργικών προϊόντων ((ΕΕ L 91 της 6.4.1990. )), έχουν πιθανότητες να τύχουν κοινοτικής ενίσχυσης.

Η Επιτροπή κρίνει ότι οι δύο κατηγορίες ψυκτικών εγκαταστάσεων που περιγράφονται ανωτέρω δεν δύνανται να συγκριθούν, ούτε ως προς την λειτουργία τους, ούτε ως προς τον τομέα δραστηριότητας στον οποίο ανήκουν, ούτε από την επίπτωση του επενδυτικού ωφέλους για τους γεωργούς. Δεν υπάρχει λοιπόν πιθανότητα διάκρισης καθώς πρόκειται για δύο διαφορετικές ομάδες επιχειρηματιών, χωρίς κανένα κοινό στοιχείο.